Auditor's report — MINT, period 2011Q3 (reviewed, opinion: adverse)
Auditor firm: PwC
Signing partner: วันที่ 30 กันยายน พ.ศ. 2554

บริษัท ไมเนอร์ อินเตอร์เนชั่นแนล จำกัด (มหาชน)

งบการเงินรวมระหว่างกาลและงบการเงินเฉพาะบริษัทระหว่างกาล

(ยังไม่ได้ตรวจสอบ)

วันที่ 30 กันยายน พ.ศ. 2554

รายงานการสอบทานงบการเงินระหว่างกาลโดยผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท ไมเนอร์ อินเตอร์เนชั่นแนล จำกัด (มหาชน)

ข้าพเจ้าได้สอบทานงบแสดงฐานะการเงินรวมและงบแสดงฐานะการเงิน ณ วันที่ 30 กันยายน พ.ศ. 2554 งบกำไรขาดทุนรวมและงบกำไรขาดทุนเบ็ดเสร็จรวมและงบกำไรขาดทุนและงบกำไรขาดทุนเบ็ดเสร็จ สำหรับงวดสามเดือนและเก้าเดือนสิ้นสุดวันที่ 30 กันยายน พ.ศ. 2554 และ พ.ศ. 2553 
และงบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้น และงบกระแสเงินสดรวมและงบกระแสเงินสด สำหรับงวดเก้าเดือนสิ้นสุดวันที่ 30 กันยายน พ.ศ. 2554 และ พ.ศ. 2553 ของบริษัท ไมเนอร์ อินเตอร์เนชั่นแนล จำกัด (มหาชน) และบริษัทย่อยและของเฉพาะบริษัท ไมเนอร์ อินเตอร์เนชั่นแนล จำกัด (มหาชน) ตามลำดับ ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนข้าพเจ้าเป็นผู้รับผิดชอบในการรายงานต่องบการเงินดังกล่าว จากผลการสอบทานของข้าพเจ้า

ข้าพเจ้าได้สอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงานสอบทานเพื่อให้ได้
ความเชื่อมั่นอย่างพอประมาณว่า งบการเงินระหว่างกาลแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ การสอบทานนี้มีขอบเขตจำกัด โดยส่วนใหญ่ใช้วิธีการสอบถามบุคลากรของกิจการ และการใช้วิธีวิเคราะห์เปรียบเทียบข้อมูลทางการเงิน จึงให้ความเชื่อมั่นน้อยกว่า
การตรวจสอบตามมาตรฐานการสอบบัญชีที่รับรองทั่วไป ดังนั้นข้าพเจ้าจึงไม่อาจแสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อได้ว่างบการเงินรวมระหว่างกาลและงบการเงินระหว่างกาลดังกล่าวไม่ถูกต้องตามที่ควรในสาระสำคัญ
ตามหลักการบัญชีที่รับรองทั่วไปจากการสอบทานของข้าพเจ้า

ข้าพเจ้าได้เคยตรวจสอบงบการเงินรวมและงบการเงินสำหรับปีสิ้นสุดวันที่ 31 ธันวาคม พ.ศ. 2553 ของบริษัท ไมเนอร์ อินเตอร์เนชั่นแนล จำกัด (มหาชน) และบริษัทย่อย และของเฉพาะบริษัท ไมเนอร์ อินเตอร์เนชั่นแนล จำกัด (มหาชน) ตามลำดับ ตามมาตรฐานการสอบบัญชีที่รับรองทั่วไปและได้เสนอรายงานไว้อย่างไม่มีเงื่อนไขตามรายงานลงวันที่ 22 กุมภาพันธ์ พ.ศ. 2554 ตามที่กล่าวไว้ในหมายเหตุประกอบข้อ 3 และข้อ 4 ตั้งแต่วันที่ 1 มกราคม พ.ศ. 2554 กลุ่มบริษัทได้นำมาตรฐานรายงานทางการเงินที่ออกและปรับปรุงใหม่มาใช้ปฏิบัติ ดังนั้น งบแสดงฐานะการเงินรวมและงบแสดงฐานะการเงิน ณ วันที่ 31 ธันวาคม พ.ศ. 2553 ที่แสดงเปรียบเทียบซึ่งเป็นส่วนหนึ่งของงบการเงินรวมและงบการเงินเฉพาะบริษัทที่ข้าพเจ้าได้ตรวจสอบ และเสนอรายงานไว้แล้วดังกล่าว จึงได้มีการปรับใหม่และข้าพเจ้าได้ตรวจสอบรายการปรับปรุงที่มีผลกระทบต่องบแสดงฐานะการเงิน ณ วันที่ 31 ธันวาคม พ.ศ. 2553 และข้าพเจ้ามิได้ใช้วิธีการตรวจสอบอื่นใดภายหลังวันที่ในรายงานนั้น ยกเว้นรายการปรับปรุงดังกล่าว งบการเงินรวมระหว่างกาลและงบการเงินเฉพาะบริษัทระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน พ.ศ. 2553 ที่แสดงเปรียบเทียบได้มีการปรับใหม่ และแสดงตามรูปแบบใหม่เพื่อให้สอดคล้องกับงบการเงินงวดปัจจุบัน

อโนทัย  ลีกิจวัฒนะ

ผู้สอบบัญชีรับอนุญาตเลขที่ 3442

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

กรุงเทพมหานคร

10 พฤศจิกายน พ.ศ. 2554